armvectores/hy_wikipedia_2023 huggingface dataset:
Սուրեն Սեմերջյան

Սուրեն Պետրոսի Սեմերջյան (փետրվարի 22, 1929(1929-02-22), Երևան, Հայկական ԽՍՀ, ԱԽՖՍՀ, ԽՍՀՄ - հունիսի 15, 2011(2011-06-15)), հայ կենսաբան։ Կենսաբանական գիտությունների դոկտոր (1991), պրոֆեսոր (2007)։


== Կենսագրություն ==
1954 թվականին ավարտել է Երևանի պետական համալսարանի կենսաբանության ֆակուլտետը։ Նույն թվականին ընդունվել է «Տեխնիկական մշակաբույսերի գիտահետազոտական ինստիտուտ» կենտրոնի (այժմ «Երկրագործության և բույսերի պաշտպանության գիտական կենտրոն»-ի) ասպիրանտուրան։ 1961 թվականին պաշտպանել է թեկնածուական,1991 թվականին՝ դոկտորական թեզը։ 2007 թվականին նրան շնորհվել է պրոֆեսորի կոչում «Կենսաբանություն» մասնագիտությամբ։ 1954 թվականից աշխատել է «Երկրագործության և բույսերի պաշտպանության գիտական կենտրոնում», 1968 թվականից ղեկավարել է նույն կենտրոնի կենսաֆիզիկայի, 1972 թվականից՝ ռադիոկենսաբանության լաբորատորիաները։ 1995 թվականից համատեղել է նույն գիտական կենտրոնի գիտության գծով փոխտնօրենի պաշտոնը։ 1994 թվականից հանդիսանում է ՀՀ Գյուղատնտեսական գիտությունների ակադեմիայի թղթակից անդամ, հանդիսացել է Գյուղատնտեսության Պարենի համաշխարհային կազմակերպության անդամ։ Երկար տարիներ հանդիսացել է «Ցորեն» գիտական պարբերական ժողովածուի գլխավոր խմբագիր։ Հանդիսացել է ցորենի, սիսեռի, ծխախոտի որոշ սորտերի հեղինակ։ Եղել է ՀՀ Գյուղատնտեսական գիտությունների ակադեմիայի և Երևանի պետական համալսարանի ատենախոսությունների պաշտպանության խորհուրդների անդամ։
Հեղինակ է ավելի քան 200 գիտական աշխատությունների և հոդվածների։ Նրա ղեկավարությամբ պաշտպանվել են 10 թեկնածուական և 5 դոկտորական ատենախոսություններ։ Իր գիտական գործունեության ընթացքում համագործակցել է Տիմոֆեև-Ռիսովսկու և Լուչնիկի հետ։ Ժամանակակիցների կողմից բարձր է գնահատվել նրա ավանդը հայրենական գյուղատնտեսության զարգացման գործում։


== Պարգևներ ==
1984 թվականին պարգևատրվել է «Աշխատանքի վետերան» շքանշանով
2006 թվականին FAO-ի կողմից պարգևատրվել է բրոնզե մեդալով


== Աղբյուրներ ==
«Ագրոլրատու» ամսագիր, փետրվար 25-մարտ 5, 2009 թ., թիվ 3 (1860), էջ 4
Պերվոմայսկոե (այլ կիրառումներ)

Պերվոմայսկոե, կարող է վերաբերել՝

Պերվոմայսկոե - ավան, Ուկրաինայի Սումիի մարզի Պուտիվիլի շրջանում
Պերվոմայսկոե - ավան, Ուկրաինայի Վիննիցայի մարզի Իլինեցկոեի շրջանում
Պերվոմայսկոե - ավան, Ուկրաինայի Վիննիցայի մարզի Կալինովկայի շրջանում
Պերվոմայսկոե - գյուղ, Ուկրաինայի Դոնեցկի մարզի Դոբրոպոլսկի շրջանում
Պերվոմայսկոե - գյուղ, Ուկրաինայի Դոնեցկի մարզի Թելմանովսկի շրջանում
Պերվոմայսկոե - գյուղ, Ուկրաինայի Դոնեցկի մարզի Թելմանովսկի շրջանում
Պերվոմայսկոե - գյուղ, Ուկրաինայի Դոնեցկի մարզի Յասինովատսկի շրջանում
Պերվոմայսկոե - գյուղ, Ուկրաինայի Դոնեցկի մարզի Նովոազովսկի շրջանում
Պերվոմայսկոե - գյուղ, Ուկրաինայի Դոնեցկի մարզի Վոլոդարսկիում
Պերվոմայսկոե - գյուղ, Ուկրաինայի Խարկովի մարզի Բալակլեյայի շրջանում
Պերվոմայսկոե - գյուղ, Ուկրաինայի Խարկովի մարզի Շևչենկոյի շրջանում
Պերվոմայսկոե - գյուղ, Ուկրաինայի Կիրովոգրադի մարզի Մալովիսկայի շրջանում
Պերվոմայսկոե - գյուղ, Ուկրաինայի Ղրիմի Ինքնավար Հանրապետության Կիրովի շրջանում
Պերվոմայսկոե - գյուղ, Ուկրաինայի Ղրիմի Ինքնավար Հանրապետության Սիմֆերոպոլի շրջանում
Պերվոմայսկոե - գյուղ, Ուկրաինայի Պոլտավայի մարզի Մաշևկայի շրջանում
Պերվոմայսկոե - գյուղ, Ուկրաինայի Սումիի մարզի Գլուխովի շրջանում
Պերվոմայսկոե - քաղաքատիպ ավան, Ուկրաինայի Դոնեցկի մարզի Սնեժնոեի քաղաքային խորհրդում
Պերվոմայսկոե - քաղաքատիպ ավան, Ուկրաինայի Ղրիմի Ինքնավար Հանրապետության Պերվոմայսկի շրջանում
Պերվոմայսկոե - քաղաքատիպ ավան, Ուկրաինայի Նիկոլաևի մարզի Ժովտնևի շրջանում
Սիվե (ուտեստ)

Սիվե (ֆր.՝ civet), օքսիտանական խոհանոցի ուտեստ, պարունակում է տեղական բանաջարեղեններ՝ սոխ կամ այլ պալարներ։ Սիվեի մեջ սովորաբար ավելացնում են կարմիր գինի, իսկ սոուսը պարունակում է կենդանիների՝ նապաստակի, վարազի, օմարի, աքաղաղի և նույնիսկ փասիանի արյուն, (սակայն միշտ չէ, որ օգտագործվում է)։
Անունը ծագում է ֆրանսերենից ֆր.՝ cive/civette (դիալեկտիկական անունը սոխ է) և բառացիորեն նշանակում է «ուտեստ, որը պատրաստվում է սոխով կամ պրասով»։
Միջնադարում սիվեն հազվադեպ է պարունակել նապաստակ։ Արյունը սոուսի մեջ օգտագործվել է բավականին ուշ, ինչը պայմանավորված էր զանգվածին դժվարությամբ խառնվելու հատկությամբ։ Այս խառնաշփոտ արգանակի շնորհիվ մեր օրերում սիվեն դարձել է շատ հայտնի, որի բաղադրատոմսը կայունացել է միայն 20-րդ դարի սկզբին։


== Ծանոթագրություններ ==


== Գրականություն ==
Patrick Rambourg, Le civet de lièvre. Un gibier, une histoire, un plat mythique, Paris, Jean-Paul Rocher Éditeur, 2003. 2-911361-31-8
Ֆեդկովկա (ավան, Տուլչինի շրջան)

Ֆեդկովկա (ուկրաիներեն՝ Федьківка), ավան Ուկրաինայի Վիննիցայի մարզի Տուլչինի շրջանում։
2001 թվականի տվյալներով Ֆեդկովկա ավանում բնակվում էր 53 մարդ։ Բնակավայրը զբաղեցնում է 0,13 կմ² տարածք։ Բնակչության խտությունը կազմում էր 407,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ջեննա Ֆիշեր

Ռեջինա Մարի «Ջեննա» Ֆիշեր (անգլ.՝ Regina Marie "Jenna" Fischer, մարտի 7, 1974(1974-03-07), Ֆորտ Ուեյն, Ինդիանա, ԱՄՆ), ամերիկացի դերասանուհի և ռեժիսոր։ Հանդիսատեսին առավել հայտնի է «Օֆիս» սիթքոմում Փեմ Բիզլիին մարմնավորելու համար, ինչի համար առաջադրվել է Էմմի մրցանակի՝ «լավագույն երկրորդ պլանի դերակատարուհի՝ կատերգական հեռուստասերիալում» անվանակարգում։
Հայտնի է նաև «Փառքի շեղբերը» (2007), «Ծանր քայլերով. Դյուի Քոքսի պատմությունը» (2007), «Պաշտոնի բարձրացում» (2008), «Արտամուսնական շաբաթ» (2011) և մի շարք այլ ֆիլմերից։


== Ծանոթագրություններ ==


== Արտաքին հղումներ ==
Էջը IMDb կայքում(անգլ.)
896

896 թվական,  նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 896 թվականն է, 
IX դարի 96-րդ տարին։


== Դեպքեր ==


== Ծնունդներ ==


== Մահեր ==
Զաթերլանդ ֆրիզերեն

Զաթերլանդ ֆրիզերենը, հայտնի է նաև զաթերֆրիզերեն կամ զաթերլանդերեն (Seeltersk) անուններով. արևելյան ֆրիզերենի վերջին կենդանի բարբառն է։ Այն շատ մոտ է մյուս Ֆրիզական լեզուներին։ Զաթերլանդ ֆրիզերենը կամ արևելաֆրիզերենը գործածվում է Գերմանիայում, իսկ արևմտաֆրիզերենը գործածվում է Նիդերլանդներում։


== Տես նաև ==
Պաշտոնական լեզուների ցանկ
Լեզվաընտանիքների ցանկ


== Ծանոթագրություններ ==
Ուոլթեր Մատաու

Ուոլթեր Մատաու (անգլ.՝ Walter Matthau, իրական անունը՝ Ուոլթեր Ջոն Մատոու, Walter John Matthow, հոկտեմբերի 1, 1920(1920-10-01)[…], Նյու Յորք, Նյու Յորք, ԱՄՆ - հուլիսի 1, 2000(2000-07-01)[…], Սանտա Մոնիկա, Լոս Անջելես շրջան, Կալիֆոռնիա, ԱՄՆ), ամերիկացի դերասան-կատակերգու, որը 1967 թվականին արժանացել է «Օսկար» մրցանակի «Հաջողության ազարտ» ֆիլմում կատարած «Երկրորդ պլանի լավագույն դերի» համար։


== Կենսագրություն ==
Դերասանը ծնվել է Մանհեթենում Ռուսական կայսրությունից գաղթած (ներկայիս Ուկրաինայից և Լիտվայից) հրեաների ընտանիքում։ Ծառայել է Ջիմի Ստյուարտի հետ միասին, որոշակի հաջողություններ է գրանցել Բրոդվեյի թատրոնում և երկու անգամ նվաճել է «Թոնի» թատերական մրցանակը։
Մինչև 1966 թվականը Մատաուն խաղացել է այնպիսի աստղերի մասնակցությամբ ֆիլմերում, ինչպիսիք են Բերթ Լանքասթերը, Քերի Գրանթը և Օդրի Հեփբերնը («Շարադա»), Ինգրիդ Բերգմանը («Կակտուսի ծաղիկ»)։ Սակայն իրական ճանաչում է ձեռք բերել «Հաջողության ազարտ» (1966) ֆիլմի շնորհիվ, որտեղ նա խաղացել է հանրահայտ կատակերգու Ջեք Լեմոնի հետ միասին։ Այս ֆիլմը Մատաուին «Օսկար» մրցանակն է բերել «Երկրորդ պլանի լավագույն դերասան» անվանակարգում։
1968 թվականին Մատաուն կրկին Լեմոնի հետ միասին նկարահանվել է Նիլ Սայմոնի «Տարօրինակ զույգ» հանրահայտ կինոտարբերակում։ Դրան հաջորդել են ևս ութ ֆիլմեր նրանց մասնակցությամբ։ Նկարահանման հրապարակի սահմաններից դուրս Մատաուն և Լեմոնը եղել են լավագույն ընկերներ։ Իրենց համատեղ վերջին աշխատանքների թվում են «Հնամյա փնթփնթողները» (1993) և «Հնամյա փնթփնթողները վերադարձել են» (1995) կատակերգությունները, որում նրանց է միացել նաև դերասանուհի Սոֆի Լորենը։


== Ծանոթագրություններ ==


== Արտաքին հղումներ ==
Ուոլթեր Մատաուն Internet Movie Database կայքում
Բաշկի (գյուղ, Դեմիդովսկի շրջան)

Անվան այլ կիրառումների համար տե՛ս՝ Բաշկի (այլ կիրառումներ)Բաշկի (ռուս.՝ Башки), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(4224) Սուսա

(4224) Սուսա (անգլ.՝ Susa), աստերոիդ աստերոիդների հիմնական գոտում։ Հայտնաբերվել է 1988 թվականի մայիսի 19-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,91753 ա. մ., առավելագույնը մոտենում է 2,3696 ա. մ. հեռավորության վրա և հեռանում 3,4655 ա. մ.։ Արեգակի շուրջ մեկ ամբողջական պտույտ է կատարում 1820,21 երկրային օրվա ընթացքում, իր ուղեծրով շարժվելով միջինում 0,197779 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,12° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4224) Սուսա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուասոն Հարավ (կանտոն)

Սուասոն Հարավ (ֆր.՝ Soissons-Sud), Ֆրանսիայի կանտոն է, գտնվում է Պիկարդիա շրջանում։ Էնա դեպարտամենտի կանտոնն է։ Մտնում է Սուասոն օկրուգի մեջ։ Համաձայն 2006 թվականի մարդահամարի կանտոնի բնակչությունը 27686 մարդ էր։Կանտոնի համարը 241 է։ Սուասոն Հարավ կանտոնում կա 11 կոմունա, որոնցից ամենամեծը Սուասոն Հարավ կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ռիկշինո (գյուղ, Խոլմ-Ժիրովսկի շրջան)

Ռիկշինո (ռուս.՝ Рыкшино), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ամբերդ (Արմավիրի մարզ)

Ամբերդ (նախկին անվանումը` Ֆրանգանոց),
գյուղ Հայաստանի Հանրապետության Արմավիրի մարզի Վաղարշապատի շրջանում։ Տեղակայված է Արագածի հարավային փեշերին՝ մարզկենտրոնից 26 կմ հյուսիս-արևելք։ Բնակավայրը գտնվում է ծովի մակերևույթից 947 մ բարձրության վրա։ Ամբերդ է վերանվանվել 1978 թվականի հունվարի 25-ին։


== Բնակչություն ==
Ըստ ՀՀ 2011 թ. մարդահամարի արդյունքների` Ամբերդի մշտական բնակչությունը կազմել է 1412, առկա բնակչությունը` 1278 մարդբնակչության փոփոխությունը ժամանակի ընթացքում` ստորև։


== Տնտեսություն ==
Բնակչությունը զբաղվում է խաղողագործությամբ, բանջարաբուծությամբ, անասնապահությամբ և թռչնաբուծությամբ։


== Պատմական կառույցներ ==
Գյուղի արևելյան կողմում են գտնվում Սուրբ Թովմաս եկեղեցու ավերակները։ Ունի հին գերեզմանոց, 17 զարդաքանդակ գերեզմանաքարերով։


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի էջը Արմավիրի մարզպետարանի կայքում(չաշխատող հղում)


== Տես նաև ==
Ամբերդի պատմության և մշակույթի անշարժ հուշարձանների ցանկ (Արմավիրի մարզ)


== Ծանոթագրություններ ==
Միկրոկառուցվածք

Միկրոկառուցվածք մետաղի, մետաղների և համաձուլվածքների կառուցվածք, որը տեսանելի է մանրադիտակի օգնությամբ։ Օպտիկական մանրադիտակով հնարավոր է տարբերել մինչև 0, 2 մմ, իսկ էլեկտրոնայինով՝ 0, 5—1 մմ չափի թերաբյուրեղներ։ Միկրոկառուցվածքի բնույթը (բյուրեղների չափեր, ձև և փոխադարձ դասավորություն) մեծ չափով ազդում է մետաղների և համաձուլվածքների հատկությունների վրա։
Կարինե Ջիվանյան

Կարինե Արամի Ջիվանյան (հուլիսի 3, 1939 Լենինական (այժմ՝ Գյումրի)), հայ կենդանաբան-հյուսվածաբան, կենսաբանական գիտությունների դոկտոր (1990 թ.), պրոֆեսոր (1991 թ.)։ Ճարտարապետ, նկարիչ, քանդակագործ Հակոբ Ջիվանյանի քույրն է։


== Կենսագրություն ==
1961 թվականին ավարտել է ԵՊՀ։ 1964 թվականից աշխատում է ԵՊՀ կենսաբանական ֆակուլտետի կենդանաբանության ամբիոնում, 1993-2003 թվականներին՝ ամբիոնի վարիչ։
Աշխատանքները վերաբերում են ողնաշարավոր կենդանիների ներքին օրգանների վերականգնման և փոխհատուցման-հարմարման շարժընթացների փոխազդեցություններին։
Համահեղինակ է «Կենսաբանության հարցերի շտեմարան» (2001) գրքի, «Իմունոլոգիա» (մաս 1, 2004 թվական) և այլ դասագրքերի։


== Պարգևներ ==
ՀՀ ԿԳՆ ոսկե մեդալ
ՀՀ ԿԳՆ պատվոգիր


== Երկեր ==
Սեռական բջիջներ, բեղմնավորում և տրոհում։ (Դասախոսություն), Ջիվանյան Կարինե Արամի, Երևանի պետական համալսարան, Կենսաբանության ամբիոն, Երևան,  Երևանի համալսարանի հրատարակչություն, 1984։
Հյուսվածաբանության լաբորատոր պարապմունքների ուսումնաօժանդակ ձեռնարկ։ Ջիվանյան Կարինե Արամի, Երևանի պետական համալսարան, Կենսաբանության ամբիոն, Երևան, ԵՊՀ , 1992։
Կենսաբանություն։ Կենդանիներ, Դասագիրք հանրակրթական դպրոցի 7-րդ դասարանի համար, Ջիվանյան Կարինե Արամի, Դանիելյան Ֆելիքս Դանիելի, Ռուխկյան Ռաֆայել Հրաչի, Յավրույան Էդուարդ Գրիգորի, Երևան, Մակմիլան-Արմենիա, 2000։
Կենսաբանության հարցերի շտեմարան։ Բուհի ընդունելության քննությունների համար, Գևորգյան Էլմիրա Մուշեղի, Ջիվանյան Կարինե Արամի, Հայաստանի Հանրապետության կրթության և գիտության նախարարություն, Երևան, Զանգակ-97, 2001։
Իմունոլոգիա։ Ուսումնական ձեռնարկ։ Կարինե Արամի Ջիվանյան, Երևանի պետական համալսարան, Երևանի համալսարանի հրատարակչություն, 2004։
Կենսաբանություն։ Կենդանիներ։ Դասագիրք հանրակրթական դպրոցի 7-րդ դասարանի համար, Ջիվանյան Կարինե Արամի, Դանիելյան Ֆելիքս Դանիելի, Ռուխկյան Ռ. Հ,  Յավրույան Էդուարդ Գրիգորի, Երևան, Մակմիլան Արմենիա, 2005։
Կենսաբանության ընթացիկ գնահատման առաջադրանքների նմուշների ժողովածու։ Ջիվանյան Կարինե Արամի, Կարապետյան Աննա, ՀՀ Կրթության և գիտության նախարարություն, Կրթական ծրագրերի կենտրոն, Երևան, Ա. հ., 2007:
Հյուսվածաբանություն։ Ուսումնական ձեռնարկ։ Ջիվանյան Կարինե Արամի, Կարապետյան Ա. Ֆ., Երևանի պետական համալսարան, Երևան, ԵՊՀ հրատարակչություն, 2012։
Իմունաբանություն։ (Ուսումնական ձեռնարկ), Ջիվանյան Կարինե Արամի, Ազնաուրյան Ա. Վ., Թռչունյան Արմեն Համբարձումի, Երևանի պետական համալսարան, Երևան, ԵՊՀ հրատարակչություն, 2015։


== Ծանոթագրություններ ==
Բուրգայմ

Բուրգայմ (ֆր.՝ Bourgheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 480 մարդ, բնակչության խտությունը` 169.61 մարդ/կմ²։ Բնակավայրը զբաղեցնում է 2.83 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 27 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 409 աշխատունակ (15-64 տարեկան) բնակիչ, որոնցից ակտիվ էին 325-ը, իսկ ոչ ակտիվները` 84։ Ակտիվության ցուցանիշը կազմում է 79,5 %։ 325 աշխատունակ մարդկանցից աշխատել է 291 անձ (155 տղամարդ և 136 կին)։ Գործազուրկ են եղել 34 անձ (20 տղամարդ և 14 կին)։ 84 անաշխատունակներից 27-ը եղել են աշակերտներ կամ ուսանողներ, 36-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Չեպո Մորելի

Չեպո Մորելի (իտալերեն՝ Ceppo Morelli), կոմունա Իտալիայի Պիեմոնտ մարզի Վերբանիո Կուզիո Օսոլայի գավառում։
Բնակչությունը կազմում է 356 մարդ (2008 թվականի տվյալներով)։ Բնակչության խտությունը՝ 9 մարդ/կմ²։ Տարածքը՝ 40 կմ²։ Փոստային ինդեքս՝ 28030։ Հեռախոսային կոդ՝ 0324։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0324 890106
Էլեկտրոնային փոստ՝ ceppo.morelli@cert.ruparpiemonte.it
Պաշտոնական կայք՝ http://www.comune.ceppomorelli.vb.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Աքվիլ (Կալվադոսի գավառ)

Աքվիլ (ֆր.՝ Acqueville), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2014 թվականի դրությամբ կազմում է 189 մարդ, բնակչության խտությունը` 28.42 մարդ/կմ²։ Բնակավայրը զբաղեցնում է 6.65 կմ² տարածք։


== Աշխարհագրություն ==
Գտնվում է Փարիզ քաղաքից 200 կմ արևմուտք, Կան քաղաքից` 24 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 125 աշխատունակ (15-64 տարեկան) բնակիչ, որոնցից ակտիվ էին 91-ը, իսկ ոչ ակտիվները` 34։ Ակտիվության ցուցանիշը կազմում է 72,8 %։ 91 աշխատունակ մարդկանցից աշխատել է 86 անձ (46 տղամարդ և 40 կին)։ Գործազուրկ են եղել 5 անձ (5 տղամարդ և 0 կին)։ 34 անաշխատունակներից 8-ը եղել են աշակերտներ կամ ուսանողներ, 17-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
1-ին Տուպչանովո

1-ին Տուպչանովո (ռուս.՝ 1-е Тупчаново, բաշկիրերեն՝ 1-се Төпсәна), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։  Բնակչությունը կազմում է 126 մարդ (2010)։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարուչակ (գետ)

Մարուչակ (ռուս.՝ Маручак), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Հյուսիսային Ունգա գետի ձախ ափին՝ 19 կմ հեռավորության վրա։ Գետի երկարությունը 34 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նիկոլայ Բասով

Նիկոլայ Գենադիևիչ Բասով (ռուս.՝ Николай Геннадиевич Басов, դեկտեմբերի 14, 1922(1922-12-14)[…], Ուսման, Տամբովի նահանգ, Խորհրդային Ռուսաստան - հուլիսի 1, 2001(2001-07-01), Մոսկվա, Ռուսաստան), սովետական ֆիզիկոս, քվանտային էլեկտրոնիկայի հիմնադիրներից, ակադեմիկոս, Նոբելյան մրցանակի դափնեկիր (1964)։
Ավարտել է Մոսկվայի ինժեներատեխնիկական ինստիտուտը (1950)։ 1950-ից աշխատել է ԽՍՀՄ ԳԱ ֆիզիկայի ինստիտուտում (1958-1972-ին՝ տնօրենի տեղակալ, իսկ 1973-ից՝ տնօրեն)։ 1963-ից՝ Մոսկվայի ինժեներատեխնիկական ինստիտուտի պրոֆեսոր էր։
Աշխատանքները նվիրված են քվանտային ռադիոֆիզիկայի և նրա բազմազան կիրառությունների հիմնահարցերին։
Հայտնագործել է քվանտային համակարգերի գեներացիայի և ուժեղացման սկզբունքը, մշակել հաճախությունների նմուշների ֆիզիկական հիմունքները, առաջադրել է մի շարք գաղափարներ քվանտային կիսահաղորդչային գեներատորների բնագավառում, կատարել է հետազոտություններ լույսի հզոր աղբյուրների ստացման և նրանց ուժեղացման ուղղությամբ, մշակել է պլազմայի տաքացման մեթոդը կառավարվող ջերմամիջուկային սինթեզի համար, զգալի աշխատանքներ ունի հզոր գազային քվանտային գեներատորների ստեղծման բնագավառում։ Ստեղծել է քվանտային լազերներ, առաջադրել է օպտիկաէլեկտրոնիկայի բնագավառում լազերների կիրառության նոր առաջադիմական գաղափարներ։
1954-ին, Ալեքսանդր Պրոխորովի, ստեղծել է առաջին քվանտային գեներատորը ամիակի մոլեկուկների փնջի օգտագործումով, իսկ 1955-ին առաջարկել է անհավասարակշռված քվանտային համակարգի եռամակարդակ մեթոդը, որը շատ լայն կիրառություն է ստացել քվանտային գեներատորներում և ուժեղացուցիչներում։
Գիտնականի այդ աշխատանքներով, ինչպես նաև ամերիկացի ֆիզիկոս Չարլզ Հարդ Թաունսի հետազոտություններով, փաստորեն, հիմք դրվեց նոր գիտական ուղղության, որն այսօր ողջ աշխարհում հայտնի է քվանտային էլեկտրոնիկա անվանումով։
1959-ին Բասովը և Պրոխորովը արժանացան Լենինյան, իսկ 1964-ին, Թաունսի հետ, լազերների և մազերների ստեղծման համար՝ Նոբելյան մրցանակի։
Բասովին է պատկանում լազերներում կիսահաղորդիչների օգտագործման գաղափարը, նա է զարգացրել կիսահաղորդչային լազերների ստեղծման զանազան մեթոդները։ 1961-ին Բասովը ուշադրություն է դարձրել ջերմամիջուկային սինթեզների օգտագործման հնարավորությունների վրա և նրա հետագա աշխատանքներով ստեղծել է լազերային ջերմամիջուկային սինթեզի մեթոդը։
1978-ից եղել է «Գիտելիք» համամիութենական ընկերության նախագահ, արժանացել է Վոլտայի անվան մեդալի։
Նա «Քվանտային էլեկտրոնիկա» և «Պրիրոդա» հանրահայտ գիտական ամսագրերի գլխավոր խմբագիրն էր։


== Աղբյուրներ ==
Պավել Ծատուրյան, Նոբելյան մրցանակի դափնեկիրներ. 1901-2000, գիրք Ա, Երևան, «ՎՄՎ-Պրինտ» հրատարակչություն, 2007, էջ 210-211։


== Ծանոթագրություններ ==
Զաբոլոտցի (այլ կիրառումներ)

Զաբոլոտցի, կարող է վերաբերել՝

Զաբոլոտցի - գյուղ, Ուկրաինայի Վոլինի մարզի Իվանիչևի շրջանում
Զաբոլոտցի - գյուղ, Ուկրաինայի Վոլինի մարզի Լուցկի շրջանում
Էրլս Կորտ

Ցուցադրության կենտրոն «Էրլս Կորտ» (անգլ.՝ Earls Court Exhibition Centre), բրիտանական ցուցադրության և սպորտի կենտրոն, որը տեղակայված է Քենսինգթոն և Չելսի բորոյում՝ Էրլս-Կորտ և Վեսթ-Բրոմթոն մետրոյի կայարաններից ոչ հեռու։ Եղել է Լոնդոնի ամենախոշոր նմանատիպ կառույցը։ Սպորտային մրցությունների ժամանակ կարողացել է ընդունել մինչև 19 հազար հանդիսական։


== Կայացած միջոցառումներ ==
«Էրլս Կորտը» եղել է բազում մշակութային և սպորտային միջոցառումների անցկացման վայր։ Այսպես, 11 տարի՝ 2000 թվականից մինչև 2010 թվականը այստեղ անցկացվել BRIT Awards-ը, նաև այստեղ 1988 թվականին կայացել է «Աիդա» օպերայի ցուցադրությունը, իսկ 1994 թվականին այստեղ համերգ է ունեցել Pink Floyd խումբը՝ The Division Bell ձայնասկավառակի ներկայացման շրջանակներում։ 1948 և 2012 թվականներին կենտրոնում անցկացվել են Օլիմպիական խաղերի մրցությունները. 1948 թվականին այստեղ անցկացվել են բոքսի, ըմբշամարտի, ծանր ատլետիկայի և մարմնամարզության մրցություններ, իսկ 2012 թվականին անցկացվել են կանանց և տղամարդկանց վոլեյբոլի մրցաշարերը։


== Ապամոնտաժում ==
Ապամոնտաժում կատարելու իրավունքները պատկանում է Capital & Counties Properties PLC ընկերությանը, որը առավելապես հայտնի է որպես Սարսո։ Երկար ժամանակ քննարկումներ էին ընթանում կենտրոնի հնարավոր ապամոնտաժման և նոր կենտրոնի կառուցման վերաբերյալ. ազատ վայրը պետք է զբաղեցվեր բնակելի տներով՝ 8 հազար բնակարաններով։ Ապամոնտաժումը սկսել են 2014 թվականի դեկտեմբերից։


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Լոնդոնի 2012 թվականի Օլիմպիական խաղերի կայքում Կորտի էջը (անգլ.)
Լոնդոնի օլիմպիական օբյեկտների քարտեզը (անգլ.)
Նյամունդա

Նյամունդա (պորտ.՝ Nhamundá), համայնք Բրազիլիայում՝ Ամազոնաս նահանգի կազմում։ Գտնվում է Կենտրոնական նահանգի Ամազոնաս մարզում։ Մտնում է Տեֆե գավառի կազմի մեջ։


== Պատմություն ==
Քաղաքը հիմնադրվել է 1956 թվականի հունվարի 31-ին։


== Ծանոթագրություններ ==
Դրաստամատ Տեր-Մկրտչյան

Դրաստամատ Հակոբի Տեր-Մկրտչյան (1877, գյուղ Փարպի (Աշտարակի շրջանում)-1964, Երևան), հայ խորհրդային մանկավարժ, բժիշկ, հոգեբան։
Ավարտել է Երևանի արական գիմնազիան (1897), Պետերբուրգի համալսարանի ֆիզիկամաթեմատիկա ֆակուլտետի բնագիտական բաժինը։ 1904-1910 թվականներին դասավանդել է Բաքվի և Մայկոպի հայկական դպրոցներում։ 1910-1914 թվականներին Լայպցիգի, Բեռնի և Բազելի համալսարաններում կատարելագործել է բժշկական գիտելիքները։ Այնուհետև բժշկությամբ է զբաղվել Թիֆլիսում, Վաղարշապատում (Էջմիածին), 1916-1918 թվականներին՝ Կովկասյան ռազմաճակատում (Մուշ, Էրզրում), հետագայում՝ Կարմիր խաչի Թիֆլիսի հայկական հիվանդանոցում, Ղարաքիլիսայում (Կիրովական)։ 1925 թվականին տեղաիոխվել է Երևան, աշխատել լուսժողկոմատում որպես գիտխորհրդի քարտուղար, միաժամանակ՝ մանկավարժ, տեխնիկումի տնօրեն։ Դասախոսել է Երևանի համալսարանում, մանկավարժական և բժշկական ինստիտուտներում։ Հեղինակ է մարդու անատոմիային, ֆիզիոլոգիային, դպրոցական առողջապահությանը և սանիտարական հիգիենային վերաբերող քսանից ավելի աշխատությունների, որոնցից արժեքավոր է «Դպրոցական առողջապահության հիմունքներ»ը (1960)։
Տեր-Գրիգորյան

Տեր-Գրիգորյան, հայկական ազգանուն։


== Հայտնի կրողներ ==
Գրիգոր Տեր-Գրիգորյան (1916 — 1981), հայ դրամատուրգ, ՀԽՍՀ արվեստի վաստակավոր գործիչ (1962), ԽՍՀՄ գրողների միության անդամ 1940 թվականից։
Էմին Տեր-Գրիգորյան (1855 — 1939), հայ դրամատուրգ, մշակութային գործիչ, ԽՍՀՄ գրողների միության անդամ 1934 թվականից։
Ջալալ Տեր-Գրիգորյան (1866 — 1940), հայ մանկավարժ, թարգմանիչ, լրագրող, ՀԽՍՀ աշխատանքի հերոս (1931, լուսավորության բնագավառում բեղմնավոր ու անբասիր աշխատանքի համար), ԽՍՀՄ գրողների միության անդամ 1934-ից։
Խաժակ Տեր-Գրիգորյան (1941 — 2001), հայ խմբագիր, հայագետ պատմաբան, պատմական գիտությունների թեկնածու։
Նորատ Տեր-Գրիգորյանց (ծնված 1936 թ.), Սովետական և Հայաստանի պաշտոնաթող գեներալ-լեյտենանտ, կարևոր դեր է խաղացել 1992-1995 թթ. Արցախյան ազատամարտի
Աշոտ Տեր-Գրիգորյան (1927 — 1988), հայ խորհրդային մանկավարժ, մանկավարժական գիտությունների դոկտոր (1974 թ.), պրոֆեսոր (1974 թ), ՀԽՍՀ բարձրագույն դպրոցի վաստակավոր գործիչ (1982 թ.)։
Արամ Գրիգորի Տեր-Գրիգորյան (1872 — 1949), հայ խորհրդային բժիշկ, առողջապահական գործի կազմակերպիչ ՀԽՍՀ-ում։
Վեհիկ Տեր-Գրիգորյան (1902 — 1965), հայ խորհրդային նկարիչ։


== Ծանոթագրություններ ==
Պիեռ Պոլ Էմիլ Ռու

Պիեռ Պոլ Էմիլ Ռու (դեկտեմբերի 17, 1853(1853-12-17)[…], Կոնֆոլան - նոյեմբերի 3, 1933(1933-11-03)[…], Փարիզ), ֆրանսիացի մանրէաբան։ Ֆրանսիայի բժշկական ակադեմիայի (1895 թվականից) և Փարիզի ԳԱ (1899 թվականից) անդամ։ ԱԱՀՄ ԳԱ արտասահմանյան պատվավոր անդամ (1925)։ Լ․ Պաստյորի աշակերտը, աշխատակիցը։ 1888 թվականից աշխատել է Պաստյորի ինստիտուտում (1904 թվականից տնօրեն) Սկզբում ուսումնասիրել է սիբիրախտի, փայտացման, կատաղության հարուցիչներն ու դրանց արտադրած տոքսինները։ Ի․ Մեչնիկովի հետ սկիզբ է դրել սիֆիլիսի փորձառական հետազոտություններին (կապիկների վրա)։ 1888—1890 թթ. ԳԿ (Ա Իերսենի հետ) անջատել է դիֆթերիայի տոքսինը, ուսումնասիրել դրա ազդեցությունը, այնուհետև առաջարկել (Է․ Բերինգից անկախ) հակադիֆթերային հակաթունային շիճուկ։ Փարիզի ԳԱ և Ֆրանսիայի բժշկական ակադեմիայի մրցանակ։


== Ծանոթագրություններ ==
Կատանիա ՖԱ

Կատանիա կամ Կալչիո Կատանիա (իտալերեն՝ Calcio Catania S.p.A.), իտալական պրոֆեսիոնալ ֆուտբոլային ակումբ Կատանիա քաղաքից։ Հիմնադրվել է 1908-ին։ Հանդես է գալիս A Սերիայում, սակայն իր պատմության մեծ մասն անց է կացրել B Սերիայում։
Բերդատեր պարոն

Բերդատեր պարոն. Կիլիկիայի հայկական պետության խոշոր ֆեոդալ իշխան; Բերդատեր պարոնները կազմել են պետության իշխող դասակարգի՝ ազնվականության վերնախավը։ Մոտ 80 բերդատեր պարոններից յուրաքանչյուրն ունեցել է իր կալվածքը, բերդը և զորքը, հաճախ եղել նաև համապատասխան գավառի տերն ու կառավարիչը։ Կալվածքի և բերդի ժառանգական տերը կոչվել է հայրենատեր բերդատեր պարոն, իսկ դրանք թագավորից պայմանական տիրակալության կարգով ստացածը՝ ոչ հայրենատեր բերդատեր պարոն։ Նրանք պարտավոր էին թագավորի կանչով ներկայանալ իրենց զինվորական ջոկատներով, հավաքել հարկերը և մուծել գանձարան, մասնակցել արքունիքի դիվանի նիստերին։ Թագավորը կարող էր ոչ հայրենատեր բերդատեր պարոններից վերցնել կալվածքն ու բերդը, իսկ հայրենատեր բերդատեր պարոնների տիրույթն ենթակա էր բռնագրավման լոկ դիվանի համաձայնությամբ և վճռով։


== Ծանոթագրություններ ==

Այս հոդվածի սկզբնական տարբերակը մասամբ կամ ամբողջությամբ վերցված է «Համառոտ Հայկական Հանրագիտարանից»։
Դորոգոբուժ (այլ կիրառումներ)

Դորոգոբուժ, կարող է վերաբերել՝

Դորոգոբուժ - գյուղ Ռուսաստանի Նովգորոդի մարզի Բատեցկի շրջանի կազմում
Դորոգոբուժ - գյուղ Ուկրաինայի Ռովնոյի մարզի Գոշչայի շրջանում
Վորոտինսկի շրջան

Վորոտինսկի շրջան (ռուս.՝ Воротынский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Վորոտինեց։


== Աշխարհագրություն ==
Շրջանի տարածքի մակերեսը կազմում է 1935,8 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 19542 մարդ։ Բնակչության խտությունը կազմում էր 10,1 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ժողովածու (1886)

Ժողովածու (1886), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1886 թվի տակ։ Ձեռագիրը գրվել է 14-րդ դարում, Անտ(ոն) գրիչի կողմից։ Ծաղկող՝ Ալինախ։ Ստացողը եղել է Հովհաննես սարկավագը։ Գրված է թղթի վրա, որը ունի 24,5×16,2 չափս։ Ձեռագիրը կազմված է 232 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Պահպանակը ունի 2 էջ, գրված է մագաղաթի վրա, բոլորագիծ երկաթագրով (Ավետարան)։ Կազմը` կաշեպատ տախտակ դրոշմազարդ, աստառը՝ սպիտակ կտավ։ Հիշատակարաններ՝ գրչի՝ 95տ, 104տ, 121ա, 173տ և այլն, ծաղկողի՝ 124բ, հետագայի՝ 99բ (17-րդ դար)ref>Հայկական ՍՍՌ Մինիստրների Սովետին առընթեր Մաշտոցի անվան հին ձեռագրերի ինստիտուտ «Մատենադարան», Ցուցակ ձեռագրաց Մաշտոցի անվան Մատենադարան, հ. Ա (խմբ. Լ. Խաչիկյան, Ա. Մնացականյան), Երևան, «Հայկական ՍՍՌ Գիտությունների Ակադեմիայի հրատարակչություն», 1965, էջ 665 — 1636 էջ։</ref>։


== Բովանդակություն ==
Յովհ․ Մամիկոնեան Պատմութիւն Տարօնոյ։
Մեսրոպայ Վայոցձորեցւոյ Պատմութիւն Մեծին Ներսիսի։
Ոսկեբերանի ճառք։
Ի Մեկնութիենէն Ղուկասու։
Վկայաբանութիւն քառասնիցն։
Պետ․ Սիւնեցւոյ Ի գովեստ Մարիամու։
Մասն Վկայաբանութեան Գրիգորի։
Եղիշէի Պատմութիւն Վարդանայ և Հայոց պատերազմին։


== Ծանոթագրություններ ==
Ռիշավկա

Ռիշավկա (ուկրաիներեն՝ Ришавка), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1760 թվականին։
2001 թվականի տվյալներով Ռիշավկա գյուղում բնակվում էր 461 մարդ։ Բնակավայրը զբաղեցնում է 3168 կմ² տարածք։ Բնակչության խտությունը կազմում էր 145,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆուտբոլային լիգայի գավաթ 1995-96

Ֆուտբոլային լիգայի գավաթ 1995-96, Ֆուտբոլային լիգայի գավաթի 36-րդ խաղարկությունն է, որում հաղթեց «Աստոն Վիլլա» ֆուտբոլային ակումբը։
Յուգո-Ռիո դե Ժանեյրո կենտրոնական մասի գավառ

Յուգո-Ռիո դե Ժանեյրո կենտրոնական մասի գավառ (պորտ.՝ Centro-Sul Fluminense), գավառ Բրազիլիայի Ռիո դե Ժանեյրո նահանգում։ Մտնում է Ռիո դե Ժանեյրո նահանգի հարավային մարզի մեջ։ Բնակչությունը կազմում է 316 532 մարդ՝ 2006 թվականի տվյալներով։ Զբաղեցնում է 3218,976 կմ² տարածք։ Բնակչության խտությունը՝ 98,3 մարդ/կմ²։


== Վիճակագրություն ==
Համախառն ներքին արտադրանքը 2003 թվականին կազմել է 1 854 267 507,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 5 858,07 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Աղահեցիկի Սուրբ Խաչ վանք (Ողոհի)

Սուրբ Խաչ եկեղեցի (հայտնի է նաև Սուրբ Հռիփսիմե վանք անվանումով), հայկական առաքելական ավերված վանական համալիր ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանի Ողոհի գյուղի հյուսիսարևմտյան մասում։


== Պատմություն ==
Գտնվում էր պատմական Մեծ Հայքի Վասպուրական նահանգի Գողթն գավառում։ Վանքի կալվածատիրական վիմական արձանագրությունը վանքի ավերվելուց հետո տեղափոխվել էր Սուրբ Ստեփանոս եկեղեցի։ Վերջինս կազմված էր 14 տողից, քանդակված էր մետ 0.45 մետր լայնության և 0.7 մետր բարձություն ունեցող մի քարի վրա։


== Ճարտարապետություն ==
Եկեղեցին կառուցվել էր 14-րդ դարում և գտնվում էր Ողոհի գյուղի հյուսիսարևմտյան մասում։ Եկեղեցու Ճարտարապետը անհայտ է, ինչպես նաև պատվիրատուն և մեկենասը։ Եկեղեցին  հորինվածքը նույնպես անհայտ է։


=== Պարիսպ և օժանդակ շինություններ ===
Եկեղեցու շուրջը գոյություն է ունեցել վանքապատկան շինություններ և պարիսպ։


=== Այլ տեղեկատվություն ===
Վանքի ավերվելուց հետո տեղացիները ավերակների վրա մատուռ էին կառուցել։


== Տես նաև ==
Որդուարի շրջան
Վասպուրական
Ողոհի
Սուրբ Ստեփանոս եկեղեցի (Ողոհի)


== Գրականություն ==
Այվազյան Արգամ, «Նախիջևանի հայկական ճարտարապետության հուշարձաններ», Երևան, 1981.
Այվազյան, Արգամ (1980) Մեսրոպավանի, Շրջուի,Ողոհիի և Նորակերտի ճարտարապետական հուշարձանները. Էջմիածին. Պաշտօնական ամսագիր Հայրապետական Աթոռոյ Ս. Էջմիածնի, ԼԷ (Բ-Գ). pp. 93–94.


== Ծանոթագրություններ ==
1155

1155 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1155 թվականն է, 
XII դարի 55-րդ տարին։
Դամ Դարա

Դամ Դարա, գետակ Արաքսի ավազանում, Դեղին (Զանգիմար) գետի համակարգում։


== Գրականություն ==
«Հայաստանի եւ հարակից շրջանների տեղանունների բառարան» Թ. Խ. Հակոբյան, Ստ.Տ. Մելիք-Բախշյան, Հ.Խ. Բարսեղյան։ Երեւանի Համալսարանի Հրատարակչություն, Երևան, 1986։
Իզաբելլա Արազովա

Իզաբելլա Կոնստանտինի Արազովա (Իզաբելլա Արազյան, սեպտեմբերի 25, 1936(1936-09-25), Դոնի Ռոստով, ՌԽՖՍՀ, ԽՍՀՄ), հայ կոմպոզիտոր, երաժշտության ուսուցիչ, Հայաստանի կոմպոզիտորների միության անդամ (1967 թ.):


== Կենսագրություն ==
Իզաբելլա Արազովան ծնվել է 1936 թվականին Դոնի Ռոստով քաղաքում։ 1942 թվականաից բնակվում է Երևանում։ 1955-1958 թթ. սովորել է Ռոմանոս Մելիքյանի անվան երաժշտական ուսումնարանում, 1961-1963 թթ.՝ Սանկտ-Պետերբուրգի Ն. Ա. Ռիմսկի-Կորսակովի անվան կոնսերվատորիայում, 1964-1967 թթ.՝ Երևանի Կոմիտասի անվան պետական կոնսերվատորիայի կոմպոզիցիայի բաժնում (ղեկավար` Էդվարդ Միրզոյան)։ Ավարտելուց հետո մինչև 1990 թվականը Երևանի մանկավարժական ինստիտուտում դասավանդել է նոտայագրություն, կոմպոզիցիա, հարմոնիա։ Արազովայի ստեղծագործությունները կատարվել են Հայաստանում, Ռուսաստանում, Էստոնիայում, Ուկրաինայում, ԱՄՆ-ում, Ճապոնիայում, Ֆրանսիայում, Շվեյցարիայում։


== Ստեղծագործություններ ==
Լարային կվարտետ թիվ 1, 1965 թ.
Պոլիֆոնիկ խմբերգեր (Սիլվա Կապուտիկյանի խոսքերով), 1966 թ.
Կոնցերտ նվագախմբի համար, 1967 թ.
Էլեգիա, vc, pf, 1969
Սիմֆոնիա երգչախմբի և նվագախմբի համար, 1971 թ.
«3 ճապոնական բանաստեղծություն», 1979 թ.
Սոնատ թիվ 1, 1983 թ.
Սոնատ թիվ 2, 1984 թ.
Սոնատ թիվ 3, 1985 թ.
«Perpetuum mobile», 1985 թ.
«The World is Just a Dream» (Japanese poems from the Middle Ages), 1988 թ.
Լարային կվարտետ թիվ 2, 1991 թ.
«Աղոթք», 1996 թ.


== Ծանոթագրություններ ==
Պայտաջուր

Պայտաջուր, գետ Հայաստանի Լոռու մարզում, Լեռնաջուր գետի ձախ օժանդակը։ Սկիզբ է առնում Փամբակի լեռների հյուսիսային լանջերից և Լեռնապատ գյուղից 1,5 կմ հարավում միախառնվում մայր գետին։ Երկարությունը՝ 10 կմ։


== Ծանոթագրություններ ==
Windy City

Windy City, բլյուգրաս և քանթրի ոճերի ամերիկացի երգչուհի Էլիսոն Քրաուսի հինգերորդ ստուդիական ալբոմը, որ թողարկվել է 2017 թվականի փետրվարի 17-ին Capitol Records լեյբլում։ Ձայնասկավառակն ԱՄՆ-ի և Մեծ Բրիտանիայի հիթ-շքերթներում իր նորամուտը կատարել է առաջին հորիզոնականում։


== Ալբոմի մասին ==
Windy City-ն երգչուհու՝ նոր յութ պարունակող առաջին ալբոմն է գրեթե 18 տարվա ընթացքում և ներառում է տասը դասական երգերի քավերներ, որոնց պրոդյուսերն է Buddy Cannon-ը։ Ալբոմի դելյուքս տարբերակը ներառում է չորս երգերի կենդանի կատարումներ։ Target-ի բացառիկ տարբերակում դելյուքս տարբերակին ավելացված է երկու երգ։ Cracker Barrel-ի բացառիկ տարբերակում սովորական հրատարակությանն ավելացված է մեկ երգ։ Barnes & Noble-ի բացառիկ տարբերակը LP վինիլային սկավառակ է այլընտրանքային շապիկով։
Ալբոմն ստացել է դրական արձագանքներ երաժշտական քննադատների և առցանց հրատարակությունների կողմից։
Windy City ալբոմն ԱՄՆ-ի և Մեծ Բրիտանիայի քանթրի հիթ-շքերթներում իր նորամուտը կատարել է առաջին, իսկ ընդհանուր ժանրային Billboard 200 հիթ-շքերթում՝ իններորդ հորիզոնականներում՝ վաճառվելով 38,000 աբոմին համարժեք օրինակով, ներառյալ 36,000 իրական ալբոմի վաճառք։ Մինչ 2017 թվականի մարտ ալբոմի տպաքանակն ԱՄՆ-ում կազմել է 66,000 օրինակ։


== Երգացանկ ==


== Հիթ-շքերթներ ==


== Ծանոթագրություններ ==


== Արտաքին հղումներ ==
Official media site Archived 2017-04-03 at the Wayback Machine.
Բորոխի

Բորոխի (ուկրաիներեն՝ Борохи), գյուղ Ուկրաինայի Խարկովի մարզի Զոլոչևի շրջանում։ Հիմնադրվել է 1700 թվականին։
2001 թվականի տվյալներով Բորոխի գյուղում բնակվում էր 20 մարդ։ Բնակավայրը զբաղեցնում է 0,155 կմ² տարածք։ Բնակչության խտությունը կազմում էր 129,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պերվոմայսկի շրջան (Ղրիմ)

Անվան այլ կիրառումների համար տե՛ս՝ Պերվոմայսկի շրջան (այլ կիրառումներ)Պերվոմայսկի շրջան (ուկրաիներեն՝ Первомайський район, Ղրիմի թաթարերեն՝ Curçı rayonı), շրջան Ուկրաինայի Ղրիմի Ինքնավար Հանրապետությունում։
Ստեղծվել է 1923 թվականին։ Վարչական կենտրոնը՝ Պերվոմայսկոե։


== Աշխարհագրություն ==
Շրջանի տարածքի մակերեսը կազմում է 1474 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 35597 մարդ։ Բնակչության խտությունը կազմում էր 24,15 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Արշարունյաց ընկերություն

Արշարունյաց ընկերություն, գրական, հրատարակչական կազմակերպություն։ Հիմնվել է 1812 թ., Կ. Պոլսում՝ Ղուկաս Ինճիճյանի նախաձեռնությամբ, մեծահարուստ Տյուզյանների նյութական օժանդակությամբ։ Հրատարակել է «Դիտակ Բյուզանդյան» շաբաթաթերթը (1812-1816 թթ.), շարունակել «Եղանակ Բյուզանդյան» տարեգրքի հրատարակումը (1812-1820 թթ.), տպագրել Ղ. Ինճիճրսնի «Ազգասեր» (1815 թ.) գիրքը։ Գործել է մինչև 1820 թ.:


== Ծանոթագրություններ ==
Բրազիլական ճագար

Բրազիլական ճագար (լատ.՝ Sylvilagus brasiliensis) նապաստականմանների կարգի ճագարների ընտանիքի կաթնասուն կենդանի։


== Տարածվածություն ==
Այս տեսակը տարածված է Մեքսիկայի արևելքից մինչև Արգենտինայի հյուսիս։ Բնակվում է հիմնականում արևադարձային անտառներում, հաճախ ճահճուտներում կամ գետերի ափերում, ինչպես նաև այգիներում և զբոսայգիներում։


== Ապրելակերպ ==
Վարում է միայնակ, գիշերային ապրելակերպ։ Սովորաբար այն ակտիվ է երեկոյան կամ առավոտյան ժամերին։ Սնվում է հիմնականում խոտերով և սաղարթներով։


== Վերարտադրություն ==
Ի տարբերություն այլ տեսակների, այս տեսակի էգը տարեկան բերում է մեկ ձագ։ Հղիության ժամկետը 6 շաբաթ է, բնի մեջ լինում է ամենաշատը 2 ձագ։


== Պատկերասրահ ==

		
		
		
		


== Ծանոթագրություններ ==


== Գրականություն ==
Louise H. Emmons and Francois Feer, 1997 — Neotropical Rainforest Mammals, A Field Guide.
Դերևնյա Պենկոզավոդա

Դերևնյա Պենկոզավոդա (ռուս.՝ деревня пенькозавода, բաշկիրերեն՝ Пенькозавод), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 169 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շերեմետևկա (գյուղ, Վսևոլոժսկի շրջան)

Շերեմետևկա (ռուս.՝ Шереметьевка), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 33 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեսոն

Ալեսոն (իսպ.՝ Alesón), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 6,49 կմ2 տարածք։ Բնակչությունը կազմում է 116 մարդ (2010 թվականի տվյալներով)։ Գտնվում է պրովինցիայի վարչական կենտրոնից 24 կմ հեռավորության վրա։
Լա Դիգ

Լա Դիգ (ֆրանսերեն, անգլ.՝ La Digue), Սեյշելյան կղզիներից մեկը։ Տեղակայված է Հնդկական օվկիանոսում, պատկանում է Սեյշելյան կղզիներ պետությանը։


== Աշխարհագրություն ==
Լա Դիգը Սեյշելյան կղզեխմբի առավել խոշոր կղզիներից է, գտնվում է Պրասլեն և Մաե կղզիների հարևանությամբ՝ Մաեից 43 կմ հյուսիս-արևելք և Պրասլենից՝ 6 կմ հեռավորության վրա, որոնց հետ կապված է լաստանավային հաղորդակցությամբ։ Կղզին ունի մոտավորապես 3-4 կմ չափսեր։


== Պատմություն ==
Կղզին բացվել է 1744 թվականին, սակայն անվանումը ստացել է 1768 թվականին, երբ կղզի է այցելել ֆրանսիացի ծովագնաց Մարկ Ժոզեֆ Մարիոն-Դյուֆրենը։


== Բնակչություն ==
Կղզում ավելի քան 2 հազար բնակիչ է ապրում։


== Հետաքրքիր փաստեր ==
Կղզում գտնվում է այն բունգալոն, որտեղ նկարահանվել են 1977 թվականի «Մնաս բարով, Էմանուել» ֆրանսիական ֆիլմի տեսարանները։
Պայմանավորված նախկինում ավտոմեքենաների օգտագործման արգելքով՝ ենթադրվում է, որ կղզու ամենատարածված տրանսպորտը հեծանիվն ու լծասարքն է։ Ներկայումս կղզում կա տաքսի և ավտոարհեստանոց, իսկ 800 տնային տնտեսություններից 27-ը 2010 թվականին ունեցել է մոտոհրաձգային տրանսպորտ։


== Ծանոթագրություններ ==


== Արտաքին հղումներ ==
Լա Դիգի տեսարժան վայրեր
«Լուսանկարներ»  (չաշխատող հղում)
Ճամփորդություն դեպի Լա Դիգ
Գիշատիչ (ֆիլմ)

«Գիշատիչը» (անգլ.՝ Predator), 1987 թվականին ռեժիսոր Ջոն ՄաքՏիրնանի նկարահանած ֆանտաստիկ մարտաֆիլմ ժանրի ֆիլմ, Առնոլդ Շվարցենեգերի գլխավոր դերակատարմամբ։


== Սյուժե ==
Ամերիկյան բանակի փորձառու ջոկատներից մեկը Առնոլդ Շվարցենեգերի հերոսի հրամանատարությամբ գաղտնի զինվորական առաջադրանք է ստանում ջունգլիներում։ Առաջադրանքը կատարելու ժամանակ սակայն պարզվում է, որ խմբի զինվորները գործ ունեն առեղծվածային հզոր արարածի հետ, ում մասին տեղացիները շատ լեգենդներ են պատմում ...


== Դերերում ==
Առնոլդ Շվարցենեգեր - մայոր Ալան Շեֆֆեր
Կառլ Ուեզերս - Դիլլոն
Էլպիդիա Կարրիլո - Աննա
Բիլլ Դյուկ - սերժանտ Մակկ Ֆերգյուսոն
Ջեսսի Վենտուրա - Բլեյն Կուպեր
Սոննի Լենդհեմ - Բիլլի
Ռիչարդ Չեյվզ - Խորխե Ռամիրես
Ռոբերտ Գոլդեն Արմսթրոնգ - գեներալ Գոմեր Ֆիլլիպս
Շեյն Բլեք - Հոկինս
Քեվին Պիտեր Հոլլ - գիշատիչ/ուղղաթիռի օդաչու


== Ծանոթագրություններ ==
Սուրբ Գևորգ եկեղեցի (Նոր Ջուղա)

Անվան այլ կիրառումների համար տե՛ս՝ Սուրբ Գևորգ եկեղեցի (այլ կիրառումներ)Սուրբ Գևորգ, հայ առաքելական եկեղեցի Իրանի Սպահանի նահանգում՝ Նոր Ջուղա քաղաքում։ Պատկանում է Մեծի Տանն Կիլիկիո կաթողիկոսության Սպահանի թեմին։ Անցյալում եկեղեցու փողոցը կոչւում էր Ղարիբենց փողոց և հաճախ էլ եկեղեցին «Ղարիբենց ժամ»։ Եկեղեցին կոչվել է նաև «Մեծ Խոջենց եկեղեցի», որովհետև կառուցվել է Խոջա Նազարի կողմից։ Ըստ Առաքել Դավրիժեցու, այս եկեղեցին, Ջուղայի հայտնի ուխտատեղի եկեղեցիներից է, քանի որ շահ Աբբասի հրամանով Էջմիածնից այստեղ են 15 կտոր քարեր բերվել, որպեսզի հայերը դրա սիրուց չլքեն Ջուղան և չվերադառնան Հայաստան։


== Պատմություն ==
Եկեղեցու սեղանի ներքևում եղած քարերի արձանագրությունները, որպես խաչքարերի հիշատակարաններ, ցույց են տալիս, որ եկեղեցին կառուցւել է 1611 թվականին։ Սեղանը թվագրվում է 1962 թվականի։ Դրա ներքևում գտնվում են Էջմիածնից բերված երեք սյունաքարեր, որի պատճառով որոշ գրչագրերում հիշատակվել է որպես սուրբ Էջմիածին, ինչպես նաև «Ընդ հովանեաւ Ս. Էջմիածնի»։
1892 թվականին եկեղեցու հյուսիսային կողմում կառուցվել են յոթ սենյակներ։ Սուրբ Գևորգն արևմտյան դռան վերևում ունի մի զանգակատուն, որը կառուցվել է 1920-ական թվականներին։ 1954 թվականին եկեղեցին հիմնապես վերանորոգվել է։


== Ճարտարապետություն ==
Սուրբ Գևորգն ունի երեք կամար ու փոքր լուսամուտներով գմբեթներ։ Եկեղեցին ունի գեղեցիկ բեմ, որը զարդանախշված է հրեշտակներով։ Կամարներից ներքև ունի վեց պատուհան, որոնցից մեկը փակվել է։ Եկեղեցու հյուսիսային և արևմտյան դռների արտաքին մասի վերևում, կան հախճապակիներով նկարներ, որոնցից հյուսիսայինը ներկայացնում է Յիսուսի ծնունդը և երեք մոգերի երկրպագությունը։ Արևմտեան դռան առջև կա մի փոքր գավիթ, իսկ դռան վերևում հախճապակու վրայ Աստվածածնի ավետման պատկերն է։


== Տես նաև ==
Սուրբ Գևորգ եկեղեցի, Թեհրան
Սուրբ Գևորգ եկեղեցի, Հաֆթվան


== Ծանոթագրություններ ==


== Արտաքին հղումներ (պատկերներ) ==
[1] Archived 2014-02-22 at the Wayback Machine.
[2] Archived 2013-12-03 at the Wayback Machine.
[3] Archived 2013-12-02 at the Wayback Machine.
Հրանտ Վարդանյան (այլ կիրառումներ)

Հրանտ Վարդանյան անունը կարող է վերաբերել հետևյալ անձանց.

Հրանտ Վարդանյան (գործարար) (1949-2014), հայ գործարար։
Հրանտ Վարդանյան (ռեժիսոր) (1962), հայ ռեժիսոր։
Քյոսեաղաջ

Քյոսեաղաջ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Գոզեն Նոյ Ցիտաու

Գոզեն Նոյ Ցիտաու (գերմ.՝ Gosen-Neu Zittau), կոմունա Գերմանիայի Բրանդենբուրգ հողատարծքում։
Գտնվում է Օդեր Շպրե շրջանի կազմում։ Բնակչությունը կազմում է 2900 մարդ (ըստ 2010 թվականի դեկտեմբերի 31-ի)։ Տարածքը կազմում է 15,07 կմ²։ Պաշտոնական կոդ՝ 12 0 67 173։
Կոմունան ներառում է 4 գյուղական շրջան։


== Ծանոթագրություններ ==


== Արտաքին հղումներ ==
Պաշտոնական էջ
Տաղ

Տաղ, հնագույն բանաստեղծություն է։ Տաղ կոչվող բանաստեղծությունները նաև երգվել են. երգվել են եկեղեցական պատարագներից հետո և այդ պատճառով կոչվել են նաև երգեր։ Տաղերի հնագույն օրինակներից գրել է Գրիգոր Նարեկացին, դրանք նաև հայկական առաջին օրինակներն են։ Հայկական տաղերի օրինակներ են․ «Տաղ վարդավառին», «Տիրամայրն» և այլն, որոնց հեղինակն է Գրիգոր Նարեկացին։

Տաղերը, շարականների պես, երաժշտական և բանաստեղծական արվեստի սինթեզ են։ Տաղը պրոֆեսիոնալ երաժշտության յուրահատուկ ժանր է։ Դրանք համեմատաբար ծավալուն մոնոդիաներ են, որոնք իրենց բովանդակությամբ և մեղեդայնությամբ հիշեցնում են հաջորդող դարաշրջանի վոկալային և գործիքային արիաներ։ Տարբերակվում են հոգևոր և հասարակական տաղեր։ Առաջիններն ավելի ծավալուն են, քան հասարակականները։ Տաղը, որպես երաժշտական ժանր, հիմնականում զարգացել է 10-րդ դարում՝ գլխավորապես Գրիգոր Նարեկացու շնորհիվ։ Հոգևոր տաղերը ի տարբերություն շարականների՝ կանոնավոր երգեր չէին․ տոնախմբություններին և արարողություններին կատարվում էին տվյալ իրադարձությանը ավելի տոնական տեսք տալու համար։ Հասարակական տաղը ավելի ցայտուն կերպով զարգանում է Ֆրիկի ստեղծագործություններում (XIII դար)։ Տաղերի ուշ միջնադարյան հեղինակներից հայտնի են Հովհաննես Թլկուրանցին, Մկրտիչ Նաղաշը, Մինաս Թոխատեցին, Պետրոս Կապանցին, որոնց ստեղծագործություններից մի քանիսը պահպանվել են խազերի տեսքով։ Ամենահայտնի հասարակական տաղերից մեկը՝ «Կռունկ»-ը, որը ստեղծվել է ուշ միջնադարում, պահպանվել է XVII դարի տեքստերում։ Կրոնական տաղերի և գանձերի ուշ միջնադարյան հեղինակներից առավել հայտնի են Առաքել Սյունեցին, Մաթեոս Դվուգաեցին, Գրիգոր Խլաթեցին, Առաքել Բաղիշեցին և այլք։ Հասարակական տաղերի հնադարյան ժողովածուն տպագրվել է Վենետիկում 1513 թվականին։


== Համեմատական բնութագիր ==
Տաղը շարականից տարբերվում է։ Տաղն ունի թռիչք ի տարբերություն շարականի, որի նոտաները հերթով աճում են։ Տաղը հիմնի հիմքն է։


== Տես նաև ==
Տաղաչափություն


== Ծանոթագրություններ ==
Ասոցիոնիզմ

Ասոցիոնիզմ, մեթոդական մոտեցում փիլիսոփայությունում և հոգեբանությունում, կապված այն գաղափարի հետ, որ մտավոր գործընթացները գործում են մի մտավոր վիճակի և իր հաջորդող մտավոր վիճակի հետ զուգորդությամբ։ Գաղափարներ ասոցիոնիզմ կարող է առաջանալ նմանության դեպքում (իրերի զուգորդություն, որոնք ունեն միանման հատկություններ և ատրիբուտներ) մոտ լինելու դեպքում (իրար մոտ գտնվող իրերի կամ իրադարձությունների, որոնք կատարվում են միառժամանակ զուգորդություն) և հակադրության դեպքում (իր հակադիր իրերի զուգորդություն)։ Այս երեք սկզբունքները առաջ են քաշվել Արիստոտելի կողմից։


== Պատմություն ==
Ասոցիոնիզմի մասին գաղափարները առաջին անգամ առաջադրվել են Պլատոնի և Արիստոտելի կողմից, մտապահման գործընթացների վերլուծության ժամանակ։
Մոտեցման համակարգված օգտագործումը իրականացրել է գերմանացի հոգեբան Գերման Էբինհաուզը ուսումնառության ուսումնասիրության ժամանակ։ Ամերիկացի հոգեբան Էդուարդ Լի Տորնդայքը հետազոտել է զուգորդությունների դասավորման խթանման շարժառիթը։


== Ծանոթագրություններ ==


== Արտաքին հղումներ ==
Ճանաչողական գիտության նախապատմությունը Archived 2003-10-04 at the Wayback Machine.
Հոուարդ Ց. Ուարեն (1921)։ Ասոցիոնիզմի պատմությունը։ Charles Scribner's Sons։ Վերցված է 2010-02-10
Ազապլը

Ազապլը, լիճ Կիլիկիայում, Մարաշ քաղաքի մոտ։ Երեք լճից բաղկացած Գյոլ Բաշը (Ծովք) լճախմբի լճերից մեկն է։ Ջրերը դուրս են գալիս գետնի տակից աղբյուրների ձևով։


== Ծանոթագրություններ ==
Մարգարետա Կարլստեդտ

Մարգարետա Կարլստեդտ (շվեդերեն՝ Margareta Carlstedt, ամբողջական անունը՝ Margareta Nilsdotter Carlstedt, հունիսի 7, 1934(1934-06-07), Ստոկհոլմ), շվեդ նկարչուհի և գծանկարչուհի։


== Կենսագրություն ==
Ծնվել է 1934 թվականի հունիսի 7-ին Ստոկհոլմում, 1951-1956 թվականներին սովորել է Տեխնիկական դպրոցում (այժմ՝ Կիրառական արվեստի դպրոց), որից հետո սկսել է իրմասնագիտական գործունեությունը։ Շվեդիայի նկարիչների ազգային կազմակերպության անդամ (Konstnärernas riksorganisation) և նրա  ներկայացուցիչ՝ 1972-1974 թվականներին։
Մարգարետա Կարլստեդտը գեղանկարչության մեջ կատարել է տարբեր տեսակի աշխատանքներ՝ ստվարաթղթի, ակրիլի, ապակու և բետոնի վրա, ինչպես նաև կոթողային աշխատանքներ ունի վիտրաժների տեսքով, ստեղծագործել է հասարակական վայրերում՝ ճենապակյա էմալների սալիկների վրա։ Ստոկհոլմի մետրոյի  «Mälarhöjden» կայարանում  կատարած աշխատանքը, որի երկարությունը հասնում է 145 մետրի, ավարտել է 1965 թվականին։
Աշխատանքները ցուցադրվել են Շվեդիայի տարբեր քաղաքներում,  նրա որոշ աշխատանքներ ցուցադրվում են Ստոկհոլմի ժամանակակից արվեստի թանգարանում և Լունդեում գտնվող Էսքիզների թանգարանում։


== Ծանոթագրություններ ==


== Գրականություն ==
Svenska konstnärer, Biografisk handbok, Väbo förlag, 1987, sid 92. Libris 7765108.


== Արտաքին հղումներ ==
MARGARETA Nilsdotter CARLSTEDT (շվեդ.)
Margareta Nilsdotter Carlstedt
(4312) Նակե

(4312) Նակե (անգլ.՝ Knacke), աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 29-ին Շելտ Բասի և Չառլզ Կովալի կողմից Պալոմարում։
Միջին հեռավորությունը Արեգակից կազմում է 2,383509 ա. մ., առավելագույնը մոտենում է 2,0205 ա. մ. հեռավորության վրա և հեռանում 2,7465 ա. մ.։ Արեգակի շուրջ մեկ ամբողջական պտույտ է կատարում 1344,08 երկրային օրվա ընթացքում, իր ուղեծրով շարժվելով միջինում 0,267842 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,43° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4312) Նակե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կանտելո

Կանտելո (իտալերեն՝ Cantello), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը 4244 մարդ։ Բնակչության միջին խտությունը՝ 472 մարդ/կմ²։ Զբաղեցնում է 9 կմ² տարածք։ Փոստային ինդեքս՝ 21050: Հեռախոսային կոդը՝ 0332։


== Արտաքին հղում ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==